สวัสดีค่ะ ประจำเดือนมาวันที่5ก.พ และได้ซื้อยาคุมกำเนิดยี่ห้อyasminมาทาน ตอนนี้ประจำเดือนมา12วันแล้วซึ่งมานานกว่าปกติมาก ตอนนี้เริ่มมาน้อยลงแล้วค่ะ อยากรู้ว่าเกอดจากอะไรแล้วอันตรายหรือเปล่าคะ
สวัสดีค่ะ หากได้เริ่มทานยาคุมกำเนิดแผงแรก ภายใน 1-5 วันนับจากวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันทีสำหรับการมีเลือดออกมานาน 12 วันดังกล่าว น่าจะเป็นผลข้างเคียงของยาคุมกำเนิด ที่อาจทำให้มีเลือดออกได้ โดยเฉพาะยาคุมกำเนิดชนิดที่มีฮอร์โมนต่ำ แต่โดยส่วนใหญ่ เมื่อทานต่อเนื่องไปซักระยะ เลือดที่ออกจะค่อยๆ น้อยลงจนหายไปดังนั้น หากเลือดที่ออกมีปริมาณไม่มาก และค่อยๆ ลดน้อยลงแล้ว ก็ไม่น่าผิดปกติอะไร ให้ทานยาคุมกำเนิดต่อ และสังเกตอาการไปก่อนได้ นอกจากนี้ ก็ควรทานยาคุมกำเนิดให้ตรงเวลาในแต่ละวันด้วย แต่หากเลือดที่ออกมีปริมาณมากทุกวัน ไม่มีแนวโน้มลดลง หรือมีปวดท้องน้อยมาก ก็ควรหยุดทานยาคุม และไปพบสูติ-นรีแพทย์เพื่อตรวจค่ะ